ET Euroopa Liidu Teataja C 288/8

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase muudatustaotluse avaldamine

(2006/C 288/04)

Käesoleva dokumendi avaldamine annab õiguse esitada muudatustaotluse kohta vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväite kätte saama kuue kuu jooksul alates käesoleva dokumendi avaldamisest.

NÕUKOGU MÄÄRUS (EÜ) nr 510/2006,

Muudatustaotlus vastavalt artiklile 9 ja artikli 17 lõikele 2

“QUESO NATA DE CANTABRIA”

EÜ nr: ES/PDO/117/085/24.1.1994

KPN (X) KGT ( )

Taotletav(ad) muudatus(ed)

Pealkiri (pealkirjad) tehnospetsifikaadis

Nimi

Kirjeldus

Geograafiline piirkond

Päritolutõend

Tootmismeetod

Seos piirkonnaga

Märgistamine

Riiklikud nõuded

Muudatus(ed):

Toote nimetus

Asendada nimetus “Queso de Cantabria” nimetusega “Queso Nata de Cantabria”

Taotletakse komisjoni 12. juuni määruse 1107/96 kohaselt registreeritud nimetuse “Queso de Cantabria” asendamist nimetusega “Queso de Nata de Cantabria”.

Kaitstud päritolunimetuse “Queso de Cantabria” registreerimistaotlus tehti vastavalt artiklile 17, sest see oli määruse 2081/92 jõustudes üks Hispaanias seadusega kaitstud päritolunimetustest.

Seaduslik kaitse määrati vastavalt kehtivatele siseriiklikele õigusaktidele, millega välistati mittegeograafiliste nimetuste (nagu näiteks “Queso de nata”) kaitsmise võimalus, ning seepärast asendati nimetus “Queso de nata” nimetusega “Queso de Cantabria”, mille järgi kõnealust juustu samuti tunti.

Kuna toote ühenduses registreerimise taotluse esitamisest on möödunud üle kümne aasta ja tõendite kohaselt kasutavad paljud tarbijad toodet nimetusega “Queso de Nata”, arvates, et see erineb kaitstud päritolunimetusega tootest “Queso de Cantabria”, peetakse vajalikuks taotleda nimetuse muutmist, ühendades kõnealused väga laialt kasutatavad nimetused, mida tõendab värske kirjandus Hispaania juustude kohta:

— Arroyo González, M “Fabricación de Quesos de Nata”, 1974

— Arroyo González, “Los quesos de Cantabria”, 1981

— Ministerio de Agricultura “Catálogo de Quesos de España”, 1990

— Casado Cimiano, P “La industria Láctea en Cantabria”, 1998

AJAKOHASTATUD KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“QUESO NATA DE CANTABRIA”

EÜ nr: ES/PGI/117/0085

KPN (X) KGT ( )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos viidatud riigi ametiasutustest või Euroopa Komisjonist. (1)

1. Liikmesriigi pädev asutus:

Nimi: Subdirección General de Sistemas de Calidad Diferenciada Dirección General de Alimentación Secretaría General de Agricultura y Alimentación del Ministerio de Agricultura, Pesca y Alimentación de España Aadress: Infanta Isabel, 1 E-28071 Madrid Tel.: (34) 913 47 53 94 Faks: (34) 913 47 54 10 E-post: sgcaproagro@mapya.es

2. Rühm:

Nimi: “QUESO DE CANTABRIA” päritolunimetuse regulatsiooninõukogu Aadress: Héroes 2 de Mayo, 27 E-39600 Muriedas (Cantabria) Tel.: (34) 942 26 98 55 Faks: (34) 942 26 98 56 E-post: — Koosseis: tootjad/töötlejad ( X ) muud ( )

3. Toote liik:

Klass 1.3 — Juust

4. Tehnospetsifikaat (artikli 4 lõikes 2 sätestatud nõuete kokkuvõte)

4.1. Nimi: “Queso Nata de Cantabria”

4.2 Kirjeldus: Rasvane juust; rafineeritud, värske kuni pooleldi laagerdunud; ristküliku- või silindrikujuline; siledate ja tasaste külgedega, pehme kooriku ja sisuga, elevandiluukarva valge; täiskaaluga 400 kuni 2 800 grammi.

4.3. Geograafiline piirkond: Tootmise ja arendamise piirkonnaks on Kantaabria autonoomne piirkond, välja arvatud Urdóni ja Cervera vesikonnad (päritolunimetuste määruse artiklid 4 ja 8).

4.4. Päritolutõend: Piimal on päritolunimetuste määruse artiklites 5 ja 6 ettenähtud omadused ning see pärineb regulatsiooninõukogu registrisse märgitud loomakasvandustest, mis asuvad tootmise piirkonnas; toorme hankimine ja valmistus- ning rafineerimisprotsess toimuvad regulatsiooninõukogu kontrolli all registrisse kantud ettevõtetes ning nimetatud nõukogu kinnitab ja tagab turule paisatava toote nimetuse.

4.5. Tootmismeetod: Piim on pärit friisi tõugu lehmadelt, kalgendamine toimub loomse juuretise abil 30 °C temperatuuri juures 40 minuti jooksul, soolamine soolvees ja rafineerimine vähemalt seitsme päeva jooksul.

4.6. Seos: Väga niiske kliimaga mägipiirkond, mis on spetsialiseerunud peamiselt friisi tõugu piimalehmade kasvatusele. 19. sajandil tuli kasutusele uus Pas oru pressitud juustu tootmise viis, mille tagajärjel sündis kantaabria juust.

4.7. Kontrolliasutus:

Nimi: Oficina de Calidad Alimentaria (ODECA) Aadress: Héroes 2 de Mayo, 27 E-39600 Muriedas (Cantabria) Tel.: (34) 942 26 98 55 Faks: (34) 942 26 98 56 E-post: odeca@odeca.es

4.8. Märgistus: Kohustuslik märge: “Queso Nata de Cantabria”. Siltidele annab kinnituse regulatsiooninõukogu, tagakülje sildi nummerdab ja väljastab regulatsiooninõukogu (asjaomase määruse artikkel 22).

4.9. Riiklikud nõuded: 2. detsembri 1970. aasta seadus, ministeeriumi 29. oktoobri 1985. aasta otsus, mis kinnitab “Queso de Cantabria” päritolunimetuse määruse.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.